
# Татарстан музей һәм китапханәләренә ел саен 20 миллионнан артык кеше килә

Республиканың мәдәният объектлары ел саен 5 меңнән артык чара үткәрә.

Татарстанда эшли торган 1 514 китапханәгә килүче укучылар саны бер ел дәвамында 15 миллионга җитә, шулай ук республикада эшчәнлек алып барган 152 музей елына 6 миллион кешене кабул итә.

Моннан тыш Татарстанда 15 дәүләт һәм 3 муниципаль театр, 17 концерт оешмасы эшли.

Ел саен республиканың мәдәният объектлары 1,5 миллионга якын кешегә хезмәт күрсәтә, 5 меңнән артык чара үткәрә һәм 70ләп яңа театраль куелышлар тәкъдим итә.

Татарстанның ЮНЕСКО Бөтендөнья мәдәни мирасы объектлары исемлегенә кергән объектлары – Казан Кремле тарихи-архитектура комплексы (2000 елда), Болгар тарихи-археологик комплексы (2014 елда) һәм Зөя утрау-шәһәрлегендәге Успения чиркәве һәм монастыре (2017 елда).


*Бу хакта тулырак: https://tatar-inform.tatar/news/2019/01/22/179235/*

Следите за самым важным и интересным в Telegram-каналеТатмедиа

## Нет комментариев
Татарстан музей һәм китапханәләренә ел саен 20 миллионнан артык кеше килә